Oameni ai străzii îngropați de vii în Bucureşti, după ce autorităţile au acoperit mai multe guri de canal

Situație alarmantă în București, unde mai mulți oameni ai străzii, care se adăpostesc în canale, au fost îngropați de vii, miercuri, în zona Gării de Nord. Se pare că aceştia se aflau sub pământ în momentul în care mai multe guri de canal au fost astupate, într-o acţiune coordonată de mai multe instituţii din Sectorul 1 al Capitalei.



Conform oamenilor din zonă, autorităţile au acoperit, miercuri, cu pământ și pietre mai multe guri de canal în care se adăposteau oameni ai străzii.





Îngropați de vii în groapa de canal

Embed:

Oameni îngropaţi de vii la Gara de Nord

Embed:



Poliția locală afirmă, însă, că în acea groapă nu locuiește nimeni și nu au fost agresați oameni ai străzii.



Purtătorul de cuvânt al Primăriei Sectorului 1 a afirmat în cadrul unei intervenții pentru postul B1 TV că nu crede că a fost posibilă o astfel de acțiune.



Poliţia locală: Nu sunt oameni acolo

Embed:

Rasvan Popescu, purtătorul de cuvânt al Poliției Locale

Embed:

Unii dintre aceșia au declarat că reprezentanți ai Poliției Locale i-au agresat, iar apoi s-a turnat chiar ciment peste groapa unde dorm. În jur de 20 de persoane, printre care și copii, ar fi rămas blocate sub pământ. Câţiva dintre ei au reuşit să sape o groapă şi să iasă la suprafaţă în cursul zilei de joi.La rândul său, purtătorul de cuvânt al Poliţiei Locale Bucureşti susţine că nu ştie dacă se aflau sau nu oameni sub pământ în momentul în care s-a desfăşurat acţiunea.„Locul acela este plin de purici, păduchi, sifilis, HIV. În ultimele noastre acțiuni am constatat că toți sunt consumatori de droguri” a declarat Răzvan Popa, purtătorul de cuvânt al Poliției Locale București.